text: Cykelhandlere håber på grøn vinter
  01 december 2010 kl. 07.55
  Cykelhandlere er trætte af sneen.
  Landets cykelhandlere gruer for, at vinteren skal blive lige så lang og kold som den foregående, for det kan mærkes på omsætningen. 
  Is og sne betyder knækkede gearkabler, frosne bremser og dødsensfarlige cykelstier. 
  Derfor vælger mange at sætte cyklen i skuret og tage bil eller bus istedet.
  Og det kan mærkes på omsætningen fortæller Erik Oddershede, der er direktør for brancheorganisationen Danske Cykelhandlere, til Newspaq.
  - Sidste år, fra sneen kom 16. december, var der meget stille på værkstederne. Og det holdt faktisk helt til april måned, siger han.
  - Så det med is og sne er ikke lige vores livret. Vi så hellere, at vinteren blev grøn igen, for der cykler folk jo hele året, siger han.
  